text: ИЗКЛЮЧИТЕЛНО ПРЕДСТАВЯНЕ НА ТАНЦОВИЯ СЪСТАВ КЪМ КУЛТУРНИЯ ЦЕНТЪР "БОСИЛЕГРАД" – ВЕСТНИК НА БЪЛГАРИТЕ В СЪРБИЯ
  НачалоХроника на общинитеИЗКЛЮЧИТЕЛНО ПРЕДСТАВЯНЕ НА ТАНЦОВИЯ СЪСТАВ КЪМ КУЛТУРНИЯ ЦЕНТЪР "БОСИЛЕГРАД"
  На фолклорните фестивали в Охрид, Бор, Лебане и Вранска баня
  13.09.2019 Петар Рангелов Хроника на общините, Просвета и култура 0
  Първият танцов състав към Културния център "Босилеград" под ръководството на хореографа Саша Радовановвзе участие в няколко престижни фолклорни фестивали, които се сътояха през изтеклите няколко седмици.
  За поредна година босилеградските танцьори участваха в Международния фолклорен фестивал в Охрид "Охридско слънце", който е част отмероприятието Охридско културно лято, в рамките на което се организират редица културни мероприятия. Нашите танцьори се представиха с хореографиите "Шопска сюита" и "Босилеградско крайще", а във фестивала участваха голям брой ансамбли от Македония, България, Сърбия и други страни. Босилеградските танцьори направиха изключителни представяния и на фолклорните фестивали във Вранска баня, Лебане и Бор. На фестивала в Бор нашият ансамбъл грабна наградата за най-добра хореография с изпълнението на народните танци "Шопска сюита", а танцьорката Габриела Георгиева бе избрана за първа придружителка в конкурса за избор на мис на фестивала. В Международния фестивал "В ритъма на ябланошкото хоро" в Лебанебосилеградчани спечелиха трето място в изключително силната конкуренция на танцови състави от различни краища на Сърбия, България, Полша, Литва, Словения, Румъния и Северна Македония. За поредна година босилеградският ансамбъл взе участие и в Международния фолклорен фестивал във Вранска баня в рамките на мероприятието "Дните на каранфила". Всички разноски за участието на босилеградския танцов състав в споменатите фестивали е поела Община Босилеград.